
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma "Jauncelmu garāža", Ķevelē, Vītiņu pagastā, Dobeles novadā, nodošanu Dobeles novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants.
Pašvaldību likuma 4. panta pirmās daļas 2. punkts, 10.panta pirmās daļas 16.punkts.
Dobeles novada domes 31.05.2023. lēmums Nr. 218/7 “Par valstij piederošās zemes pārņemšanu pašvaldības īpašumā”.
1.2. Mērķis
Mērķa apraksts
Projekts paredz, ievērojot Atsavināšanas likumā ietverto tiesisko regulējumu, atļaut Finanšu ministrijai bez atlīdzības nodot Dobeles novada pašvaldības īpašumā valsts nekustamo īpašumu – zemes vienību 0,0100 ha platībā, “Jauncelmu garāža”, Ķevelē, Vītiņu pagastā, Dobeles novadā, kas nepieciešama pašvaldības autonomo funkciju īstenošanai saskaņā ar Pašvaldību likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts akciju sabiedrība “Valsts nekustamie īpašumi” (turpmāk – VNĪ)  ir saņēmusi Dobeles novada domes 31.05.2023. lēmumu Nr. 218/7 “Par valstij piederošās zemes pārņemšanu pašvaldības īpašumā”, ar kuru tiek nolemts ierosināt nodot Dobeles novada pašvaldības īpašumā bez atlīdzības valstij Finanšu ministrijas personā piederošo nekustamo īpašumu (nekustamā īpašuma kadastra Nr. 4694 002 0253) – zemes vienību (zemes vienības kadastra apzīmējums 4694 002 0294) 0,0100 ha platībā -  “Jauncelmu garāža”, Ķevelē, Vītiņu pagastā, Dobeles novadā, kas  nepieciešams Pašvaldību likuma 4. panta pirmās daļas 2. punktā noteikto funkciju nodrošināšanai – gādāt par pašvaldības administratīvās teritorijas labiekārtošanu.


Pašvaldību likuma 4. panta pirmās daļas 2. punktā ir noteikta pašvaldības autonomā funkcija -  gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu.

Īpašuma tiesības uz nekustamo īpašumu (nekustamā īpašuma kadastra Nr. 4694 002 0253) – zemes vienību (zemes vienības kadastra apzīmējums 4694 002 0294) – 0,0100 ha platībā “Jauncelmu garāža”, Ķevelē, Vītiņu pagastā, Dobeles novadā (turpmāk tekstā – valsts zemes vienība) ir ierakstīta Vītiņu pagasta zemesgrāmatas nodalījumā Nr.100000647496 uz valsts vārda Finanšu ministrijas personā, lēmuma datums: 27.01.2023.

Saskaņā ar Nekustamā īpašuma valsts kadastra informācijas sistēmas datiem (turpmāk – NĪVKIS) valsts zemes vienībai noteikts lietošanas mērķis – “transporta līdzekļu garāžu apbūve” – 0,0100 ha.
Valsts zemes vienības lietošanas veids – “zeme zem ēkām” – 0,0100 ha.
Valsts zemes vienības kadastrālā vērtība uz 01.01.2023. noteikta 50 euro.
Zemes vienība nav iznomāta.

Valsts zemes vienībai NĪVKIS un Vītiņu pagasta zemesgrāmatas nodalījumā nav noteikti apgrūtinājumi.

Dobeles novada pašvaldība 05.09.2022 vēstulē Nr.2.5/2022/3375 informē, ka valsts zemes vienība atbilst Atsavināšanas likuma 1.panta 11.punktā noteiktajam un tādējādi ir uzskatāma par starpgabalu.
Valsts zemes vienību no visām pusēm ieskauj Dobeles novada pašvaldībai piederošs nekustamais īpašums (nekustamā kadastra Nr. 4694 002 0318) - "Ķeveles kūtis",  Ķevelē, Vītiņu pagastā, Dobeles novadā.

Dabā uz valsts zemes vienības atrodas NĪVKIS nereģistrēti būves pamatu fragmenti.
Dobeles novada pašvaldība 08.02.2023. vēstulē Nr. 2.5/2023/522 informē, ka pašvaldībā nav informācijas par būves pamatu piederību, tās rīcībā nav būves pamatu likumīgas būvniecības apliecinoši dokumenti. Par būves pamatiem nekustamā īpašuma nodoklis netiek aprēķināts.
Zemgales rajona tiesa ar 16.02.2023 vēstuli Nr. 1-5/268 informē, ka Vītiņu pagasta zemesgrāmatas nodalījumā Nr. 100000647496 III daļas 1. iedaļā nav ierakstīta atzīme, ka uz zemes vienības atrodas zemes īpašniekam nepiederoša būve vai būves. No Tiešsaistes datiem Valsts zemes dienesta uzturētajā NĪVKIS netiek konstatēts, ka uz valsts zemes vienības atrodas jebkādas būves. VNĪ iesniegumā nav norādīts būves kadastra apzīmējums, lai varētu veikt pārbaudi Valsts vienotās datorizētās zemesgrāmatas datu bāzē, konstatējot, ka nevienai personai uz šīs atbildes sagatavošanas brīdi īpašuma tiesības uz būvi, kas iespējams atrodas uz valsts zemes vienības, ir nostiprinātas zemesgrāmatā.

Uz zemes vienības esošie būves pamatu fragmenti uzskatāmi par objektu, kas saskaņā ar normatīvajiem aktiem būvju klasifikācijas jomā nav klasificējami kā būve, un būvi, kuru nereģistrē NĪVKIS, līdz ar to saskaņā ar Ministru kabineta 07.03.2023. marta noteikumu Nr.116  “Būvju kadastrālās uzmērīšanas noteikumi” 10.punktu šādam objektam neveic būves kadastrālo uzmērīšanu.
VNĪ rīcībā nav neviena dokumenta, lai izpildītu Ministru kabineta 10.04.2012. noteikumu Nr.263 “Kadastra objekta reģistrācijas un kadastra datu aktualizācijas noteikumi” 29. punktā noteiktās prasības, lai būtu iespējams ierosināt uz zemes vienības esošās būves pamatu reģistrēšanu NĪVKIS.

Dobeles novada pašvaldība ar 11.09.2023. vēstuli Nr. 2.5/2023/4218 informē, ka Dobeles novada domes 05.2023. lēmumā Nr.218/7 “Par nekustamā īpašuma pārņemšanu” norādīts, ka īpašums ir uzskatāms par zemes starpgabalu Atsavināšanas likuma izpratnē gan tā konfigurācijas dēļ, gan platības dēļ, turklāt pārņemot īpašumu pašvaldībās īpašumā tiktu īstenota viena no pašvaldību autonomajām funkcijām – gādāt par pašvaldības administratīvās teritorijas labiekārtošanu. Šobrīd īpašumu no visām pusēm ieskauj pašvaldības īpašumā esoša zeme, turklāt īpašuma platība ir tik maza, ka saimnieciski izdevīgākā un lietderīgākā rīcība būtu īpašuma nodošana bez atlīdzības pašvaldības īpašumā.
Papildus pašvaldība vēstulē paskaidro, ka jau šobrīd pašvaldība veic minētā zemes gabala uzkopšanu. Saimnieciskā darbība uz zemes gabala nav plānota. Uz pašvaldībai piederoša nekustamā īpašuma – zemes vienības “Ķeveles kūtis”, Ķevelē, Vītiņu pagastā, Dobeles novadā, kas ieskauj valstij piederošo īpašumu, atrodas zemesgrāmatā nereģistrētas un NĪVKIS pirmsreģistrētas apvidū esošas nereģistrētas ēkas un būves, no kurām daļa ir ar nenoskaidrotu piederību un daļu privātpersonas ieguvušas par pajām, bet dokumenti nav nokārtoti. Saimnieciskā darbība ēkās un būvēs nenotiek.

Ievērojot iepriekš minēto, pārņemot valsts zemes vienību pašvaldības īpašumā, tās teritorija tiks labiekārtota, tai skaitā tiks izmantota zaļās zonas uzturēšanai un netiks izmantota saimnieciskās darbības veikšanai. Līdz ar to, nododot valsts zemes vienību pašvaldības īpašumā, nav jāpiemēro komercdarbības atbalsta nosacījumi.
 
Problēmas un risinājumi
Problēmas apraksts
Skatīt sadaļā "Pašreizējā situācija".
Risinājuma apraksts
Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Nekustamā īpašuma nodošana bez atlīdzības pašvaldības īpašumā saskaņā ar Atsavināšanas likumā noteikto ir viens no atsavināšanas veidiem.
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem.
Ņemot vērā, ka Pašvaldību likuma 4.panta pirmās daļas 2.punktā  noteiktās  pašvaldības autonomās funkcijas īstenošanai valsts zemes vienība ir nepieciešama Dobeles novada pašvaldībai administratīvās teritorijas labiekārtošanai, ar VNĪ Īpašumu izvērtēšanas komisijas lēmumu nolemts atbalstīt nekustamā īpašumu “Jauncelmu garāža”, Ķevelē, Vītiņu pagastā, Dobeles novadā, atsavināšanu, nododot bez atlīdzības pašvaldības īpašumā pašvaldības autonomās funkcijas īstenošanai.
Ievērojot iepriekš minēto, ir sagatavots attiecīgs Ministru kabineta rīkojuma projekts, kas paredz saskaņā ar  Atsavināšanas likuma 42.panta pirmo daļu un 43.pantu atļaut Finanšu ministrijai nodot bez atlīdzības Dobeles novada pašvaldības īpašumā nekustamo īpašumu (nekustamā īpašuma kadastra Nr. 4694 002 0253) – zemes vienību (zemes vienības kadastra apzīmējums 4694 002 0294) 0,0100 ha platībā -  “Jauncelmu garāža”, Ķevelē, Vītiņu pagastā, Dobeles novadā, lai saskaņā ar Pašvaldību likuma  4.panta pirmo daļu to izmantotu pašvaldības autonomo funkciju īstenošanai.

Saskaņā ar Atsavināšanas likuma 42. panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem.
Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij. Atbilstoši Atsavināšanas likuma 43.panta ietvertajam regulējumam šā likuma 42. pantā minētajos gadījumos lēmumu par valsts mantas nodošanu īpašumā bez atlīdzības pieņem šā likuma 5. pantā minētā institūcija, t.i., Ministru kabinets.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, Rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Dobeles novada pašvaldības iedzīvotāji. Sabiedrība kopumā, pašvaldībai nodrošinot savas administratīvās teritorijas labiekārtošanu.
 
Juridiskās personas
Jā
Ietekmes apraksts
Dobeles novada pašvaldības iedzīvotāji. Sabiedrība kopumā, pašvaldībai nodrošinot savas administratīvās teritorijas labiekārtošanu.
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekts neskar valsts budžetu. Izdevumus, saistībā ar valsts zemes vienības reģistrēšanu zemesgrāmatā uz Dobeles novada pašvaldības vārda, kā arī izdevumus, kas saistīti ar valsts zemes vienības uzturēšanu, segs Dobeles novada pašvaldība no sava budžeta līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, Valsts akciju sabiedrība "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
 
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Projekta izpildi nodrošinās Finanšu ministrija (VNĪ) un Dobeles novada pašvaldība.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

